Allegrode läbi aegade suurim väravakütt, hetkel Ahvenamaal, Åland Unitedis profijalgpalli mängiv Signy Aarna, lõi täna toimunud Soome 2021 aasta karikavõistluste poolfinaalmängus oma eelmise klubi, Kuopio Palloseura, vastu värava, viigistades teisel poolajal mänguseisu 2:2 .
Lisaks Signyle olid Ålandi poolel täpsed Maria Cassandra Korhonen kahel ja Selma Viktorsson korra. Vastased lõid kõik kolm väravat penaltist. Mängu võitis tulemusega 4:3 Åland United.
Åland Unitedi vastaseks sügisel, Helsinkis toimuvas finaalis on Vantaa PK-35, kes alistas teises poolfinaalis penaltitega HJK.
Signy sõnutsi on naiskond kahe hooaja vahel läbi teinud põhjaliku uuenduskuuri ja eelmisel hooajal meistriks tulnud koosseisust on lahkunud peaaegu pooled mängijad. Võistkonna suurim väravakütt Ode Fulutudilu siirdus Šoti meistriliiga liidri, Glasgow City ridadesse, teine ründaja Rosa Maria “Rosita” Herreros Ossorio liitus rootslaste Umeå. Rootsi liikusid ka väravavaht Anna Tamminen ( Hammarby), Olivia Mattsson (Örebro), Isabella Mattsson (Uppsala), Emelie Johansson ja Cornelia Baldi Sundelius (mõlemad Norrköping). Taani kõrgliigasse liikusid Tiia Peltonen ja Ashley Riefner (mõlemad Nordsjælland ). Ameeriklanna Shannon Simon siirdus kodumaale.
Soome Naistenliiga alustab 17.aprillil ja kohe avavooru mängus kohtub Åland United oma finaalivastase PK-35 Vantaas, Myyrmäki staadionil.
Åland United 2021
Sisse
Christina Dineson (s.1992, USA) väravavaht – Assi IF
Matilda Nurmi (s.1999) väravavaht – Jyväskylä PK
Sanni Ojanen (s.2000) kaitsja – Tampere Ilvesest
Vera Hällefors (s.2004) poolkaitsja – IFK Mariehamnist
Louise Andersson (s.2004) poolkaitsja – IFK Mariehamnist
Karen Reyes (s.1998, Salvador) poolkaitsja –
Sarah Mary Troccoli (s.1996, USA) poolkaitsja –
Milla Rosenberg (s.2004) poolkaitsja – IFK Mariehamnis
Katarina Realista Ferreira (s.1995, Portugal) poolkaitsja – C.F. Benficast
Mariana Jaleca (s.1993, Portugal) poolkaitsja – Calcio Orobico Bergamo
Maria Cassandra Korhonen (s.1998) ründaja – Uppsalast
Dana Leskinen (s.2001) ründaja – FC Honka
Minna Kurten (s.2005) ründaja – IFK Mariehamnis